林兆鑫

林兆鑫教授係香港醫生。佢做過香港大學李嘉誠醫學院院長，以及香港前行政長官董建華嘅家庭醫生。

犯罪同坐監 
2008年5月23號，廉政公署落案起訴林兆鑫33項欺詐同盜竊罪，指佢涉嫌喺2003年至2006年出任港大醫學院院長期間，處理超過20位瑪麗醫院私家症病人嘅醫療費用時涉嫌欺詐，以及盜竊3名捐款人嘅捐款，涉及款項超過400萬港幣，並加控一項「身為公職人員行為失當」罪名。案件喺2008年6月喺區域法院提訊，法官將案件押後至2008年9月9號再提訊，期間林繼續獲准以30萬港幣保釋。

2009年9月1號，林喺區域法院承認1項身為公職人員行為失當，侵吞380萬元病人贈予港大嘅捐款，並詐騙12名喺瑪麗醫院接受佢診治嘅私家症病人啲醫療費用。佢喺2009年9月3號被判入獄25個月。 2010年8月，佢坐咗11個月之後，申請咗「釋前就業計劃」，提早放監。

2011年7月14號，林俾香港醫務委員會判處即時停牌9個月。

學歷 
 聖若瑟書院畢業
 香港大學醫學院內外全科醫學士
 香港大學醫學博士
 英國愛丁堡皇家內科醫學院榮授院士

學術成就 
林兆鑫係腸胃科嘅國際權威，喺有關消滅幽門螺旋菌對預防胃癌及胃潰瘍方面嘅研究頗有成就。

榮譽 
 英帝國官佐勳章
 Bockus獎章
 中國科學院院士香港初步候選人
 「明德教授席」嘅專家之一

香港醫生
香港大學舊生
兆鑫
聖若瑟書院舊生
香港大學教授